“SA het nie leiers nie, net diewe”Agang se leier, dr. Mamphela Ramphele. Foto: Werner Beukes/Sapa Dr. Mamphela Ramphele, die leier van Agang SA, het Woensdag gesê Suid-Afrika het ŉ tekort aan goeie en doeltreffende leierskap. “Ons het nie leiers nie, ons het diewe,” het Ramphele aan Myra Maboya, wat ŉ gesondheidwinkel in Tembisa in Gauteng besit en bestuur, gesê. Ramphele het ŉ besoek afgelê aan die Tembisa Selfhelpvereniging van die Gestremde, ŉ nieregeringsorganisasie wat verskeie entrepreneurskapprojekte aanbied en gestremdes ondersteun. Maboya het gesê sy bestuur al vir die afgelope 20 jaar haar gesondheidswinkel as een van dié entrepreneurskapsprojekte. “Ek koop gesondheidsprodukte en verskaf dit aan inwoners van die informele nedersetting. Die onderneming is suksesvol,” het Maboya gesê. Ramphele het Maboya versoek om met haar goeie werk aan te hou. “Die land het baie talentvolle mense wat bereidwillig is om hul merk te maak, maar swak leierskap belemmer hul vordering,” het sy gesê. – SAPA